***Insomnia*** er en amerikansk psykologisk thriller fra 2002 regissert av Christopher Nolan. Hovedrollene spilles av Al Pacino, Robin Williams og Hilary Swank.

Filmen er en nyinnspilling av en norsk film med samme navn.

*Insomnia* ble meget godt mottatt av anmelderne og ble en moderat publikumsuksess.

Handling
--------

I den lille fiskebyen Nightmute i Alaska, blir en sytten år gammel jente ved navn Kay Connell funnet drept. To LAPD-detektiver, Will Dormer og Hap Eckhart, blir sendt til Alaske for å assistere det lokale politiet under etterforskningen. Samtidig foregår en intens intern politi-etterforskning i Los Angeles om hvorvidt Dormer har utvist grov uforstand i tjenesten. Eckhart forteller Dormer at han har blitt tilbudt en avtale om immunitet i bytte for sitt vitnesbyrd om en av Dormers tidligere saker. Eckhart sier at han ikke har noe annet valg enn å godta denne avtalen. Dormer kommer med en plan for å lokke morderen tilbake til åstedet for ugjerningen. Dette forsøket mislykkes, og den mistenkte flykter inn i den tette tåken i området. Under jakten oppdager Dormer en person som løper vekk fra ham i tåken. Dormer mistenker at dette er morderen som prøver å stikke av fra åstedet og skyter etter denne personen, bare for å oppdage at han har skutt Eckhart. På grunn av Eckharts nært forestående vitnesbyrd, forstår Dormer at ingen vil tro på at dette bare var et uhell. I panikk endrer Dormer på åstedet før han skaffer hjelp og han forteller politiet at Eckhart ble skutt av den mistenkte morderen. Ellie Burr, en ung politi-betjent, blir satt til å lede etterforskningen av skyte-episoden og drapet på Eckhart..

I løpet av de neste dagene blir Dormer veldig plaget av søvnløshet og skyld over å drept Eckhart. Søvnløsheten blir ytterligere forverret av det evigvarende dagslyset i Alaska. Dormer begynner deretter å motta anonyme telefonsamtaler fra den mistenkte drapsmannen, som påstår å ha vært vitne til at Dormer drepte sin partner. Dormer er klar over at drapsofferet var fan av en krimforfatter som heter Walter Finch. Dormer leter opp Finchs adresse og bryter seg inn i leiligheten hans for å finne mulige bevis, bare for å bli oppdaget av Finch selv. Finch tilbyr Dormer en avtale. Dormer vil ramme den dreptes voldelig kjæreste Randy Stetz for drapet i bytte mot Finch sin stillhet om hvem som egentlig drepte Eckhart.

Ellie Burr finner ett prosjektil på stedet hvor Eckhart ble skutt, noe som ikke stemmer overens med kulen i Eckharts kropp. Burr begynner å tro at Dormer har løyet om hvem som egentlig skjøt Eckhart. Den natten blir Dormer oppringt av Finch som forteller ham at han kvinnens død var "en ulykke", og at han slo henne i hjel i et anfall av raseri etter at hun avviste hans tilnærmelser. Finch avgir, under Dormers instruksjoner, et falskt vitnesbyrd på politistasjonen. Dette, sammen med et våpen plantet av Finch, gjør at søkelyset rettes mot eks-kjæresten Randy. Finch indikerer at Randy tidligere hadde misbrukt den drepte kvinnen.

Om filmen
---------

### Popularitet og økonomi

*Insomnia* ble en moderat suksess. Den innbrakte $113,7 millioner på verdensbasis, hvorav $67 millioner i USA.

Produksjonskostnadene var på $46 millioner.

### Anmelderne

Den ble meget godt mottatt av anmelderne, noe som gjenspeiles i at den har fått 92 % på Rotten Tomatoes. Både Roger Ebert og Leonard Maltin gav den 3,5 av 4 stjerner.

### Priser

Christopher Nolan fikk prisen som årets britiske regissør ved London Film Critics' Circle.

Rollebesetning
--------------

* Al Pacino i rollen som detektiv Will Dormer
* Robin Williams i rollen som Walter Finch
* Hilary Swank i rollen som Ellie Burr
* Martin Donovan i rollen som detektiv Hap Eckhart
* Maura Tierney i rollen som Rachel Clement
* Paul Dooley i rollen som Chief Nyback
* Jay Brazeau i rollen som Francis
* Nicky Katt i rollen som Fred Duggar
* Lorne Cardinal i rollen som Rich
* Katharine Isabelle i rollen som Tanya Francke
* Jonathan Jackson i rollen som Randy Stetz
* Crystal Lowe i rollen som Kay Connell

Referanser
----------

1. 1 2  «Insomnia (2002) - Box Office Mojo». *www.boxofficemojo.com*. Besøkt 22. august 2019.
2. ↑  «Insomnia (2002)». *Rotten Tomatoes* **(engelsk)**. Besøkt 22. august 2019.
3. ↑  Ebert, Roger. «Insomnia Movie Review & Film Summary (2002) | Roger Ebert». *www.rogerebert.com* **(engelsk)**. Besøkt 22. august 2019.
4. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
5. ↑  «Insomnia - IMDb». Besøkt 22. august 2019.

Eksterne lenker
---------------

Engelsk Wikiquote har en samling sitater relatert til: ***Insomnia*** 
* Offisielt nettsted Rediger på Wikidata
* (en) *Insomnia* på Internet Movie Database Rediger på Wikidata

* (no) *Insomnia* hos Filmfront Rediger på Wikidata

* (sv) *Insomnia* i Svensk Filmdatabas Rediger på Wikidata

* (da) *Insomnia* i Danmark Nationale Filminstitut Rediger på Wikidata

* (en) *Insomnia* på AllMovie Rediger på Wikidata

* (fr) *Insomnia* på Allociné Rediger på Wikidata

* (nl) *Insomnia* på MovieMeter Rediger på Wikidata

* (en) *Insomnia* på Turner Classic Movies Rediger på Wikidata

* (en) *Insomnia* på American Film Institute Rediger på Wikidata

* (en) *Insomnia* på Rotten Tomatoes Rediger på Wikidata
* (no) *Insomnia* hos Filmweb

| * v
* d
* r
Filmer regissert av Christopher Nolan |
| --- |
| *Doodlebug* (1997) • *Following* (1998) • *Memento* (2000) • *Insomnia* (2002) • *Batman Begins* (2005) • *The Prestige* (2006) • *The Dark Knight* (2008) • *Inception* (2010) • *The Dark Knight Rises* (2012) • *Interstellar* (2014) • *Dunkirk* (2017) |

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** MusicBrainz
 |